
REFERAT DE  APROBARE  A PROIECTULUI DE HOTĂRÂRE

privind modificarea HCL 363/15.09.2017 privind aprobarea  indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, modificată prin HCL nr. 415/27.07.2018


1. Descrierea situaţiei actuale

În vederea dezvoltării infrastructurii de apă şi apă uzată a judeţului Timiş, operatorul regional al serviciilor de utilitate publică, de alimentare cu apă și canalizare Aquatim S.A. derulează Contarctul de finanțare nr. 243/18.03.2019 privind „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”, în valoare de 180.000.000 euro. 
Prin Hotărârea de Consiliu Local al Municipiului Timişoara nr. 363/15.09.2017 s-a aprobat Studiul de Fezabilitate şi indicatorii tehnico-economici aferenţi ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara în valoare de 49.053.052 euro (fără TVA).
Prin Hotărârea de Consiliu Local al Municipiului Timişoara nr. 415/27.07.20218 s-a aprobat modificarea Hotărârea Consiliului Local nr.363/15.09.2017 privind aprobarea Studiului de Fezabilitate și a indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara în valoare de 51.753.267 euro (fără TVA).
 Prin adresa nr. SC2022-031059/13.12.2022 Asociația de Dezvoltare Intercomunitară Apă-Canal Timiș, ne solicită emiterea unei Hotărârii a Consiliului Local Timișoara de aprobare a indicatorilor tehnico-economici aferenți  ”Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”- localitatea Timişoara ca urmare a modificării sumei aferente proiectului, valoarea totală a investițiilor pentru Municipiul Timișoara este de 354.982.566 lei, iar valoarea cofinanțării este de 6.293.841 lei.
	Luând în considerare Contractul de finanțare nr. 243/18.03.2019 semnat între Ministerul Investițiilor și Proiectelor Europene în calitate de Autoritate de Management pentru Programul Operațional Infrastructură Mare (POIM) în perioada 2014-2020 și Aquatim S.A.
Conform prevederilor Legii nr. 51/2006 a serviciilor comunitare de utilităţi publice, republicată;
Conform prevederilor art. 12, lit. g) din Legea nr. 241/2006 privind serviciul de alimentare cu apă şi de canalizare, republicată;
[bookmark: _Hlk122360886]Având în vedere prevederile art. 129, alin. (2), lit. b) și d),  raportat la art. 129 alin (7) lit. n) din Ordonanţa de Urgenţă a Guvernului nr. 57/2019 privind Codul Administrativ, cu modificările și completările ulterioare;
In temeiul art.196 alin.1 lit.a) coroborat cu art. 139 alin.1 si alin.3 lit.c) din Ordonanta de Urgenta nr.57 din 3 iulie 2019 privind Codul Administrativ,




2. Schimbări preconizate şi rezultate aşteptate

Având în vedere prevederile H.G. nr. 379/2020 privind aprobarea Metodologiei de ajustare a prețurilor în cadrul devizelor generale aferente proiectelor de infrastructură publică finanțate prin POIM 2014-2020, Aquatim S.A. a făcut demersurile necesare și a finalizat, prin încheierea actului adițional nr. 3/10.11.2021 la Contractual de finanțare nr. 243/18.03.2019, majorarea valorii proiectului ajungând la 239.434.124 euro. 


Prin adresa nr. SC2022-031059/13.12.2022 Asociația de Dezvoltare Intercomunitară Apă-Canal Timiș, ne solicită emiterea unei Hotărârii a Consiliului Local Timișoara de aprobare a indicatorilor tehnico-economici aferenți  ”Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”- localitatea Timişoara ca urmare a modificării sumei aferente proiectului, valoarea totală a investițiilor pentru Municipiul Timișoara este de 354.982.566 lei,  (fără TVA) iar valoarea cofinanțării este de 6.293.841 lei.
Conform Anexei 1, la Actul Adițional 3/10.11.2021, la Contractul de finanțare nr.243/18.03.2019, Art. III.  încheiat între Ministerul Investițiilor și Proiectelor Europene în calitate de Autoritate de Management pentru Programul Operațional Infrastructură Mare (POIM) în perioada 2014-2020 și Aquatim S.A ”Beneficiarul va prezenta HCJ/HCL –uri actualizate privind aprobarea indicatorilor tehnico-economici revizuiți și cofinanțarea proiectului, sub sancțiunea suspendării plăților ce reprezintă valorile finanțate în proiect potrivit Hotărârii de Guvern nr. 379/2020”.
	3. Concluzii

	Considerăm  necesară și oportună aprobarea proiectului de hotărâre privind modificarea HCL 363/15.09.2017 privind aprobarea  indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, modificată prin HCL nr. 415/27.07.2018

